Aino Ackté

Aino Ackté esset un ópera-cantatora de Finland. Ella nascet ye li 23-im de april 1876 in Helsinki e morit ye li 8-im de august 1944 in Nummela.

Anc li matre de Aino Ackté, Emmy Achté esset un mezzo-sopran-cantatora. Aino Ackté studiat al conversatorium in Paris. Ella cantat al Ópera de Paris. Aino Ackté anc laborat quam ópera-cantatora in New York, Leipzig e London.

Aino Ackté esset un del co-fundatores del National Ópera de Finland. In li annu 1912 ella fundat li Savonlinna Ópera Festival.

Aino Ackté finit su successosi international cariera quam cantatora in li annu 1914.e fat su final presentation quam cantatora in li annu 1920.

Aino Ackté maritat in li annu 1901 li avocate Heikki Renvall e li cuple havet un filia e un filio. Pos su divorcie Aino Ackté maritat in li annu 1919 li guvernator de Uusimaa Bruno Jalander.

Aino Ackté morit in li etá de 68 annus pro cáncere de páncreas.

Categorie: Finland
Categorie: Ópera
Categorie: Musicos